**UNIUNEA NAŢIONALĂ A BAROURILOR DIN ROMÂNIA**

***CONSILIUL UNIUNII***

**HOTĂRÂREA nr. 292**

***09 decembrie 2017***

**privind cuantumul ajutorului lunar pentru creșterea copilului**

 *În conformitate cu dispozițiile art. 66 lit. r) din Legea 51/1995 privind organizarea și exercitarea profesiei de avocat, republicată, cu modificările şi completările ulterioare, cu modificările şi completările ulterioare și ale art. 94 alin. (4) din Legea 72/2016 privind sistemul de pensii și alte drepturi de asigurări sociale ale avocaților;*

 *Ținând cont de situația financiară a sistemului C.A.A. și de propunerea Consiliului de Administrație al C.A.A., astfel cum au fost prezentate în ședința Consiliului UNBR;*

 *Consiliul Uniunii Naţionale a Barourilor din România (în continuare U.N.B.R.), întrunit în şedinţa din* ***09 decembrie 2017****, adoptă prezenta:*

**HOTĂRÂRE:**

 **Art. 1** **–** Începând cu data de ***01 ianuarie 2018*** **cuantumul ajutorului lunar pentru creşterea copilului** prevăzut de art.94 alin. (4) din Legea 72/2016 privind sistemul de pensii și alte drepturi de asigurări sociale ale avocaților este de **700 de lei**, pentru fiecare copil.

 **Art. 2 –** Prezenta hotărâre se comunică C.A.A. care va lua măsuri pentru publicarea sa pe website-ul [www.caav.ro](http://www.caav.ro) şi pentru comunicarea sa la barouri şi la filialele C.A.A., pentru a fi adusă la cunoştinţă avocaţilor cu drept de exercitare a profesiei şi membrilor adunărilor generale ale filialelor C.A.A. care nu au calitatea de avocat în exerciţiul profesiei.

 **Art. 3 –** Consiliul de Administraţie C.A.A. și filialele C.A.A. vor lua măsuri pentru aducerea la îndeplinire a prezentei decizii.

**C O N S I L I U L U. N. B. R.**